L'Agrupació Fotogràfica Valenciana presenta divendres l'exposició ‘Agfoval 70 anys’
16 d’octubre 2019

![](/media/kb3jvu0d/67c_flf-psa_3-1.jpg)  
  

La sala d'Exposicions del Centre Cívic Antic Sanatori acollirà divendres, 18 d'octubre, a les 19.30 hores la inauguració de la mostra fotogràfica ‘Agfoval 70 anys’, de l'Agrupació Fotogràfica Valenciana. L'exposició està organitzada per la delegació d'Arxiu i Biblioteques de l'Ajuntament de Sagunt i es podrà visitar fins al 15 de novembre en horari de 10 a 13.30 hores i de 16 a 20.30 hores de dilluns a divendres. A la inauguració assistirà el regidor d'Arxiu i Biblioteques, Roberto Rovira.

  

L'Agrupació Fotogràfica Valenciana es va fundar a València en 1947 en un moment en el qual el món de la fotografia era escàs i tan sols uns pocs experimentats tenien coneixements en la matèria. Davant la complexitat de processar les imatges captades amb una càmera fotogràfica, les agrupacions fotogràfiques proporcionaven uns coneixements que acostaven a l'aficionat les tècniques necessàries perquè poguera reproduir pels seus propis mitjans les fotografies obtingudes, així com normes bàsiques de composició i tècnica.

  

En este context, sorgix l'Agrupació Fotogràfica Valenciana com a punt de trobada per als aficionats de la fotografia. A través dels seus anys d'existència, Agfoval ha sigut viver d'importants fotògrafs que han deixat el record del seu pas per la societat a través dels seus treballs depositats en la seua fototeca que hui es pot contemplar i que està composta per més de cinc mil fotografies. Fotògrafs com Ramón Abad, Cualladó, Vicente Peiró, Joaquín Collado i molts altres, componen el llegat sobre el qual se sustenta la història d’Agfoval.

  

En esta exposició que el grup presenta, ‘AGFOVAL 70 anys’, s'oferix una mostra del treball realitzat per alguns dels fotògrafs que, tant en el passat com en el present, contribuïxen a promoure la fotografia en la societat valenciana.​

*   [](http://www.facebook.com/sharer.php?u=https://aytosagunto.es/va/actualitat/l-agrupacio-fotografica-valenciana-presenta-divendres-l-exposicio-agfoval-70-anys/ "Facebook")
*   [](http://twitter.com/share?url=https://aytosagunto.es/va/actualitat/l-agrupacio-fotografica-valenciana-presenta-divendres-l-exposicio-agfoval-70-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-agrupacio-fotografica-valenciana-presenta-divendres-l-exposicio-agfoval-70-anys/ "Linked In")
*   [](mailto:?body=https://aytosagunto.es/va/actualitat/l-agrupacio-fotografica-valenciana-presenta-divendres-l-exposicio-agfoval-70-anys/)